מה המשמעות של אופציות תלויות ביצוע?
הזכאות ליהנות מהתגמול מותנית בהשגת יעדים מסוימים
כתבנו בעבר על אחת המגמות המתחזקות בתקופה האחרונה בנוגע להקצאת אופציות לעובדים, לפיה הזכאות ליהנות מהתגמול מותנית בהשגת יעדים מסוימים (להלן: אופציות תלויות ביצוע) ולאו דווקא על פי הנגזרת המקובלת של חלוף תקופת הזמן בלבד. בחלק מהמקרים מצאנו כי האופציות תבשלנה במידה ויתקיים יעד מסוים ברמת החברה (קבלת אישור FDA, חתימת הסכם אסטרטגי, גיוס הון, הנפקה לציבור, מכירת החברה, וכיו"ב) ובמקרים אחרים ראינו שנקבעו יעדים הקשורים באופן מובהק יותר לביצועי העובדים עצמם (כמות מוצרים שיוצרו, כמות מוצרים שנמכרו, מספר שיחות שנענו, מספר תלונות שטופלו, וכיו"ב) והכל כמובן מתוך כוונה של הנהלת החברה להעניק את התגמול ההוני רק במידה והעובדים תרמו בפועל להשגת יעדי החברה כפי שנקבעו על ידי הגורמים הרלבנטיים בה.
אופציות תלויות ביצועים משמענן שזכאותן של העובדים לתגמול זה מותנית בהשגת יעדים מסוימים.